|  |  |
| --- | --- |
| Numri i lëndës: | 2022:038850 |
| Datë: | 21.12.2022 |
| Numri i dokumentit:  | 03847570 |

**PPP.nr.1018/15**

**GJYKATA THEMELORE NË PRISHTINË - Departamenti i Përgjithshëm, Divizioni Civil**, me gjyqtarin Adnan Konushevci, në çështjen juridike të kreditorit A. B. nga P., Lagja “U.” A-7, H-4, Nr.11, kundër debitorit tani i ndier Xh. Rr., ish nga P., Lagja “U” D-9, H-1, lidhur me çështjen përmbarimore pagesë e borxhit, vlera 11,450.00 euro, duke vendosur lidhur me kërkesën e kreditorit për emërimin e përfaqësuesit të përkohshëm, në emër të trashëguesve të debitorit, lidhur me ekzekutimin e Urdhrit për Lejimin e Përmbarimit P.nr.315/15, datë 18.09.2015, të lejuar nga Përmbaruesja Private S.R., në P., jashtë seancës gjyqësore, me datë 21.12.2022, mori këtë:

# A K T V E N D I M

**I.** Emërohet përfaqësuesi i përkohshëm Xh. Rr. (djali i ish debitorit Xh. Rr., tani i ndier), në emër të trashëguesve të debitorit, lidhur zbatimin e mëtejmë të Urdhrit për Lejimin e Përmbarimit P.nr.315/15 datë 18.09.2015, të lejuar nga Përmbaruesja Private S.R., në P.

**II.** Kreditori si person i autorizuarA.B., nga Prishtina, duhet ta propozon vazhdimin e procedurës në afat prej 7, ditëve nga dita e pranimit të këtij aktvendimi, në të kundërtën gjykata do ta pezullon procedurën përmbarimore.

**A r s y e t i m**

Procedura përmbarimore në këtë rast është filluar me rastin e lejimit të propozimit për përmbarim P.nr.315/15 datë 18.09.2015, i lejuar nga Përmbaruesja Private S.R., në P., i cili propozim është lejuar në bazë të marrëveshjes së ndërmjetësimit Nr.QN.504/3014 i datës 30.12.2014, e lidhur në mes të kreditorit dhe ish debitorit Xh. Rr., tani i ndier.

Kundër urdhrit të lartcekur të përmbarimit, ka ushtruar prapësim ish debitori i ndier në këtë rast, të cilin prapësim Gjykata Themelore në Prishtinë, me aktvendimin PPP.nr.1018/2016 i datës 26.09.2016, e ka refuzuar si të pabazuar.

Kundër aktvendimit të lartcekur të Gjykatës Themelore në Prishtinë, ka ushtruar ankesë debitori tani i ndier, në Gjykatën e Apelit të Kosovës në Prishtinë, e cila me aktvendimin Ac.nr.1566/2017 i datës 25.09.2017, e ka refuzuar ankesën e ish debitorit si të pabazuar.

Kreditori, me parashtresat e datave 03.04.2019, 05.07.2019, 13.09.2019, 11.10.2019 dhe me parashtresën e datës 13.12.2022, ka kërkuar nga gjykata që ish debitorit Xh.Rr.,, tani i ndier, siç konstatohet nga Certifikata e Vdekjes se ish debitori ka vdekur me datë 07.09.2017, ashtu që të emërohet përfaqësuesi i përkohshëm në emër të trashëgimtareve të tij dhe atë të emërohet Xh.Rr., i cili është posedues i pasurisë së ish debitorit, në mënyrë që të zbatohet dhe përfundohet procedura përmbarimore e lejuar sipas urdhrit të përmbarimit P.nr.315/15 datë 18.09.2015, i lejuar nga Përmbaruesja Private S.R., në P..

Me nenin 35 paragrafi 4 i Ligjit të Procedurës Përmbarimore, përcaktohet se: “*Në rast të vdekjes së debitorit që nuk ka përfaqësues ligjor apo me prokurë, Gjykata, brenda afatit prej pesëmbëdhjetë (15) ditësh nga dita në të cilën është njoftuar për vdekjen e debitorit, emëron përfaqësuesin e përkohshëm në emër të trashëguesve të debitorit në ngarkim të shpenzimeve të kreditorit, si rregull nga radha e personave që e kanë në posedim pasurinë që është objekt përmbarimi, dhe vazhdon procedurën. Gjykata e emëron përfaqësuesin e përkohshëm brenda afatit prej shtatë (7) ditësh, nga dita e parashtrimit të kërkesës. Po qe se personat e autorizuar nuk e propozojnë vazhdimin e procedurës brenda afatit që u është caktuar, Gjykata e pezullon procedurën përmbarimore. Gjykata mund të emërojë vetëm një person që nuk ka interes personal në konflikt me interesat e debitorit, dhe përfaqësuesi i përkohshëm ka për detyrë që të veprojë në interes të debitorit. Personi i emëruar ka të drejtën që të refuzojë emërimin, dhe Gjykata në atë rast ka të drejtën që të emërojë një zëvendësues”*.

Duke vendosur sipas kërkesës së të kreditorit dhe duke u bazuar në dispozitën e lartcekur ligjore, gjykata gjeti se janë plotësuar kushtet ligjore për emërimin e përfaqësuesit të përkohshëm në emër të trashëguesve të ish debitorit Xh.Rr.,, andaj gjykata vendosi që për përfaqësues ta emëron Xh.Rr., (djali i ish debitorit Xh. Rr., tani i ndeir), pasi që u vlerësuar nga gjykata se është posedues i pasurisë së që është objekt pambarimit sipas urdhrit të përmbarimit P.nr.315/15 datë 18.09.2015, i lejuar nga Përmbaruesja Private S.R., në P., dhe të vazhdohet procedura mëtej e kësaj çështje përmbarimore, ashtu siç u vendos në pikën -I-, të dispozitivit të këtij aktvendimi.

Në pikën -II-, të dispozitivit të këtij aktvendimi gjykata e caktoi afatin kohor prej 7, që personi i autorizuar që këtë rast është kreditori, duhet ta propozon vazhdimin e kësaj procedure përmbarimore, në të kundërtën gjykata do ta pezullon procedurën përmbarimore, duke u bazuar në dispozitën e lart cituar ligjore.

Nga sa u tha më lartë, u vendos si në dispozitiv të këtij aktvendimi.

 **GJYKATA THEMELORE NË PRISHTINË**

 **C.nr.1018/15 datë 21.12.2022**

 **G j y q t a r i**

 Adnan Konushevci

***KËSHILLA JURIDIKE:*** *Kundër këtij aktvendimi nuk është e lejuar ankesa.*